
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL NURODYMO UŽDARAJAI AKCINEI BENDROVEI „ŠAKIŲ VANDENYS“ TIEKTI GERIAMĄJĮ VANDENĮ GELGAUDIŠKIO SENIŪNIJOS, PAJOTIJO KAIMO GYVENTOJAMS

2014  m. spalio 2 d. Nr. AT-951
Šakiai


Vadovaudamasis Lietuvos Respublikos geriamojo vandens tiekimo ir nuotekų tvarkymo įstatymo 11 straipsnio 1 punktu, Lietuvos Respublikos vietos savivaldos įstatymo 6 straipsnio 30 punktu, rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 24 punktu, susidarius ekstremaliai situacijai ir atsižvelgdamas į Gelgaudiškio seniūnijos Pajotijo kaimo gyventojų prašymą,

n u r o d a u uždarajai akcinei bendrovei „Šakių vandenys“ laikinai pirkti geriamąjį vandenį iš ūkininko Gintaro Kvedaro (gyvenančio Lazdynėlių g. 6, Daugėlaičių k., Vilkaviškio raj.) bei jį tiekti Gelgaudiškio seniūnijos, Pajotijo kaimo gyventojams Valstybinės kainų ir energetikos kontrolės komisijos 2013 m. kovo 28 d. nutarimu Nr.03-103 „Dėl UAB „Šakių vandenys“ geriamojo vandens tiekimo ir nuotekų tvarkymo paslaugų kainų derinimo“ patvirtintomis kainomis bei Šakių rajono savivaldybės valdybos 2000 m. vasario 25 d. sprendimu Nr. 45 „Dėl šalto ir karšto vandens vartojimo normų“ nustatytomis suvartojimo normomis, laikotarpiui, kol bus parengtas kitas vandens tiekimo būdas. 

